Melanie tapasi vuonna 1968 tuottaja Peter Schekerykin, josta tuli hänen managerinsa ja myöhemmin aviomiehensä. Levy-yhtiö Buddah Records julkaisi Melanien ensimmäisen albumin "Born to Be" vuoden lopulla. Melanie esiintyi Woodstockissa elokuussa 1969. Sen jälkeen hän julkaisi toisen albuminsa. Melanien kaupallinen läpimurto tapahtui kappaleella "Lay Down (Candles in the Rain)", joka muisteli Woodstockia ja nousi singlelistalla kuudenneksi. Myös albumi "Candles in the Rain" nousi top-20:een.